laion/Wikipedia-Exotic huggingface dataset:
הסוכנות הפדרלית לניהול רכוש המדינה

הסוכנות הפדרלית לניהול רכוש המדינה (ברוסית: Федеральное агентство по управлению государственным имуществом, בקצרה Росимущество) הוא גוף פדרלי ממשלתי של משרד האוצר של רוסיה, שאחראי לניהול רכוש המדינה ולהחזקות המדינה. בראש הסוכנות עומד ואדים יאקובנקו (מאז 21 בדצמבר 2018). הסוכנות הוקמה לראשונה בשנת 1802 בתור המחלקה לרכוש המדינה של משרד האוצר הרוסי (Департамент государственных имуществ). בשנת 1837 הוקם המשרד הממשלתי לרכוש מדינה (Министерство государственных имуществ). בשנת 1894 נערכה רפורמה בתחום האדמות והרכוש והמשרד הפך למשרד האדמות ורכוש המדינה (Министерство земледелия и государственных имуществ). בשנת 1905 המשרד הפך למחלקה הראשית לענייני אדמות (Главное управление землеустройства и земледелия) שהייתה אחראית לניהול הרפורמה האגררית של ראש ממשלת רוסיה דאז פיוטר סטוליפין. בשנת 1915 המחלקה הפכה למשרד האדמות (Министерство земледелия) שפורק לאחר מהפכת אוקטובר בשנת 1917. בתקופת ברית המועצות לא פעל גוף דומה עד שנת 1947 אז הוקמה המחלקה הראשית לרכוש סובייטי בחו"ל (ГУСИМЗ — Главное управление советского имущества за границей). בשנת 1990 הוקמה הוועדה הממלכתית לניהול הרכוש (Государственный комитет РСФСР по управлению имуществом, Госкомимущество) ובשנים 1991–1994 עמד בראש אנטולי צ'ובאיס שניהל את קמפיין ההפרטה של ילצין. בשנת 1997 הוקם המשרד לרכוש המדינה של רוסיה (Министерство государственного имущества Российской Федерации, Мингосимущество России). במאי 2000 המשרד שינה או שמו למשרד לענייני רכוש (Министерство имущественных отношений Российской Федерации, Минимущество России). ב-9 במרץ 2004 נערכה הרפורמה הפדרלית ובמסגרתה המשרד הפך לסוכנות הפדרלית לניהול רכוש המדינה במסגרת המשרד לפיתוח כלכלי של רוסיה. ב-21 בינואר 2020 הסוכנות הועברה לאחריות משרד האוצר של רוסיה. אתר האינטרנט הרשמי של הסוכנות הפדרלית לניהול רכוש המדינה הסוכנות הפדרלית לניהול רכוש המדינה, ברשת החברתית פייסבוק הסוכנות הפדרלית לניהול רכוש המדינה, ברשת החברתית אינסטגרם
מריה אנה מבוואריה (1551–1608)

מריה אנה מבוואריה (21 במרץ 1551 – 29 באפריל 1608), הייתה אמו של פרדיננד השני, קיסר האימפריה הרומית הקדושה. מריה אנה נולדה ב-21 במרץ 1551 לאלברכט החמישי, דוכס בוואריה ואנה, ארכידוכסית אוסטריה, בתם של פרדיננד הראשון, קיסר האימפריה הרומית הקדושה ואנה, נסיכת בוהמיה והונגריה. מריה אנה קיבלה חינוך קפדני דתי על ידי הישועים, בפיקוחה של אמה, ואהבה ציור ומוזיקה. ב-26 באוגוסט 1571 התחתנה מריה אנה עם דודה קרל השני, ארכידוכס אוסטריה, בנו של פרדיננד הראשון, קיסר האימפריה הרומית הקדושה, ממנה היו לו 15 ילדים. ב-29 באפריל 1608 מתה מריה אנה בגראץ, ובשנת 1619 הוכתר בנה פרדיננד לקיסר האימפריה הרומית הקדושה. ב-26 באוגוסט 1571 התחתנה מריה אנה עם קרל השני, ארכידוכס אוסטריה, בנו של פרדיננד הראשון, קיסר האימפריה הרומית הקדושה, ממנה היו לו 15 ילדים: פרדיננד (1572) אנה מאוסטריה, מלכת פולין (1573–1598), נישאה לזיגמונט השלישי מלך פולין. מריה כריסטינה מאוסטריה, נסיכת טרנסילבניה (1574–1621) קתרינה רנאטה מאוסטריה (1576–1599) אליזבת (1577–1586) פרדיננד השני, קיסר האימפריה הרומית הקדושה (1578–1637) קרל (1579–1580) גרגוריה מקסימיליאנה מאוסטריה (1581–1597) אלאונורה, ארכידוכסית אוסטריה (1582–1620) מקסימיליאן ארנסט, ארכידוכס אוסטריה (1583–1616) מרגרטה מאוסטריה, מלכת ספרד (1584–1611) לאופולד החמישי, ארכידוכס אוסטריה (1586–1632) קונסטנצה מאוסטריה (1588–1631) מריה מגדלנה, ארכידוכסית אוסטריה (1589–1631) קרל מאוסטריה, בישוף ברסלאו (1590–1624) מדיה וקבצים בנושא מריה אנה מבוואריה בוויקישיתוף מריה אנה מבוואריה, באתר "Find a Grave" (באנגלית)
פיגועי דריסה בישראל

ערך זה מונה רשימת פיגועי דריסה שהתרחשו בשטח שליטה ישראלי במסגרת הסכסוך הישראלי-פלסטיני. תיאור האירוע באתר ההנצחה לניר ביתן ז"ל דף לזכר אביגדור דהרי, ב"לעד" – אתר לזכר האזרחים חללי פעולות האיבה דף לזכר יעקב ברכה שנרצח בפיגוע דריסה יחד עם עופר כהן 13 פצועים בפיגוע דריסה בצומת נחשון; המחבל נהרג, באתר גלובס, 11 באוגוסט 1999 נהג פלסטיני ניסה לדרוס שוטרים בירושלים, באתר ynet, 1 באוקטובר 2000 המחבל הדורס הודה: באתי לבצע פיגוע, באתר ynet, 15 בפברואר 2001 מונית פלסטינית דרסה קצין מג"ב במחסום, באתר ynet, 1 במרץ 2001 פלסטיני דרס שוטר מג"ב במחסום - ונמלט, באתר ynet, 26 במרץ 2001 פלסטיני שדרס חייל ושוטר נורה למוות בבני ברק, באתר ynet, 28 בינואר 2002 יהונתן ליס, המחבל עלה לטרקטור - והרג 3 אנשים, באתר הארץ, 3 ביולי 2008 יובל אזולאי, נדב שרגאי, יהונתן ליס, שוב פיגוע דריסה בי-ם: 24 נפצעו, בהם אחד קשה, באתר הארץ, 22 ביולי 2008 אפרת וייס, פיגוע דריסה בירושלים: 17 בני אדם נפצעו, באתר ynet, 23 בספטמבר 2008 אפרת וייס ולירון סיני, מהומות בי-ם: ערבי דרס שוטר על רקע לאומני, באתר ynet, 27 בדצמבר 2008 נתיב נחמני ויהושע בריינר‏, פיגוע דריסה בירושלים: 2 פצועים קל, באתר וואלה, 5 במרץ 2009 מנחם כץ, בפעם השישית: פיגוע דריסה בירושלים, באתר כיכר השבת, ‏18 באפריל 2009 המחבל שביצע את פיגוע הדריסה בירושלים - עובד חברת בזק, באתר גלובס, 13 באוקטובר 2015 אלחי טהרלב הי"ד - חדשות - ערוץ 7, באתר ערוץ 7 אחיה ראב"ד, המשטרה קובעת: אירוע הדריסה בעכו - פיגוע, באתר ynet, 4 במרץ 2018 נעה שפיגל, המשטרה: הדריסה שבה נפצעו שוטר ושני חיילים בעכו - פיגוע, באתר הארץ, 4 במרץ 2018 יואב זיתון, אלישע בן קימון, רותם אליזרע, רענן בן צור ואליאור לוי, שני נרצחים בפיגוע דריסה בשומרון, באתר ynet, 16 במרץ 2018 אלון חכמון, מעיין הרוני, ‏"המחבל ניסה לצאת מהחלון, ניטרלתי אותו וטיפלתי בפצועים", באתר מעריב אונליין, 16 באוגוסט 2019 מערכת ישראל היום, פיגוע דריסה במחסום קלנדיה: המחבל נוטרל ונעצר, לוחם מג"ב נפצע באורח קשה, באתר ישראל היום, 14 באוקטובר 2021 יואב זיתון, אלישע בן קימון, אליאור לוי, פיגוע דריסה בשומרון: מחבל בן 15 התנגש בעמדת בידוק וחוסל, מאבטח נפצע, באתר ynet, 6 בדצמבר 2021 מרים אגדי, ‏פיגוע דריסה בבנימין: הפצוע – חייל צה"ל | המחבל נתפס, באתר "סרוגים", 11 בינואר 2022 קצין צה"ל נפצע קשה בפיגוע דריסה ליד מחסום מכבים - המחבל נוטרל, באתר כיפה, 2 בנובמבר 2022 אור רביד, ‏הושלמה חקירת הדריסה בת"א: המחבל הודה - זה פיגוע כנקמה על מות בן דודי, באתר ‏מאקו‏, 19 בדצמבר 2022 3 לוחמי צה"ל נפצעו בפיגוע דריסה בגוש עציון, המחבל חוסל, באתר ynet, 1 באפריל 2023 אדיר ינקו, פיגוע רודף פיגוע: תייר נרצח ו-7 נפצעו בטיילת בת"א, באתר ynet, 7 באפריל 2023 טל לב רם, אלון חכמון, ‏חמישה פצועים בפיגוע דריסה בירושלים: המחבל - אב לחמישה מבית צפאפא, באתר מעריב אונליין, 25 באפריל 2023 9 פצועים בפיגוע בת"א, בזמן המבצע: מחבל דרס הולכי רגל, יצא מהרכב ודקר, באתר ynet, 4 ביולי 2023
סיס פפואה

סיס פפואה או סלנגנה (שם מדעי: Collocalia) הוא סוג של עופות ממשפחת הסיסיים שבסדרת הסיסאים החיים בדרום-מזרח אסיה ובאוסטרליה. הם שייכים לשבט סיסונים (Collocaliini) בו ארבעה סוגים. סיסים אלה הם עופות קטנים ביותר והקטנים במיני המשפחה כשהמין Collocalia troglodytes הוא המין הקטן ביותר במשפחת הסיסיים ואורכו 9 ס"מ בלבד. הם מעופפים רוב הזמן וכנפיהם בצורת חרמש העוזרת לעוף ולפנות במהירות כדי לתפוס מזון ולהתחמק מטורפים. סיסים אלה פולטים קולות ללא הרף. נוצותיהם שחורות ומקורם זעיר ביותר. הסיסים מקננים בחבורות תחת סלעים וצוקים או מערות. פרט לעונת הקינון הם אינם נוחתים לעולם, ישנים במעוף ותופסים חרקים במהירות. הם קרובים למיני סיס קיני המאכל (Aerodramus) שבעבר היה שייך לסוג זה. Collocalia esculenta סלנגנת המערות (Collocalia linchi) Collocalia dodgei Collocalia troglodytes מדיה וקבצים בנושא סיס פפואה בוויקישיתוף סיס פפואה, באתר ITIS (באנגלית) סיס פפואה, באתר NCBI (באנגלית) סיס פפואה, באתר Animal Diversity Web (באנגלית) סיס פפואה, באתר GBIF (באנגלית) סיס פפואה, באתר אנציקלופדיה בריטניקה (באנגלית)
ארנולד ספנסר-סמית'

ארנולד פטריק ספנסר-סמית (באנגלית: Arnold Patrick Spencer-Smith ‏ 17 במרץ 1883–1916) היה כומר וצלם חובב בריטי, שהצטרף למשלחת הטראנס-אנטארקטית האימפריאלית של ארנסט שקלטון, 1917-1914, ככומר וצלם המשלחת בקבוצת ים רוס. התלאות שפקדו את המשלחת הביאו למותו של ספנסר-סמית'. כף ספנסר-סמית' על האי וייט שבארכיפלג רוס ב-78°00′S 167°27′E﻿ / ﻿78.000°S 167.450°E﻿ / -78.000; 167.450 קרוי על שמו. ספנסר-סמית נולד בסטריתאם (יום הולדתו, 17 במרץ, היה גם יום הולדתו של לורנס אוטס, אך הוא היה צעיר מאוטס בשלוש שנים). אחרי לימודים קינגס קולג' ובקווינס קולג' בקיימברידג', לימד שנים אחדות באדינבורו ואחר הוסמך לפקיד בכנסייה האפיסקופלית הסקוטית בשנת 1910 ובהמשך מונה לעוזר הכומר בכנסיית כל הקדושים, אדינבורו. הוא הוסמך לכומר זמן קצר לפני שעזב את אנגליה להפליג באורורה. לא ברור איך הגיע ספנסר-סמית לכלל הצטרפות למשלחת. אחת הגרסאות היא, שהוא רצה להתגייס לצבא עם פרוץ המלחמה, אבל כאיש-דת היה מנוע משירות קרבי. משום כך הציע את שירותו לשקלטון כמחליף לאחד מחברי הקבוצה המקורית, שפרש לשירות פעיל. אחרי שהגיע לאנטארקטיקה, במהלך המסע הראשון להנחת מצבורים, בחודשים ינואר-מרץ 1915, באו לביטוי חוסר התמצאותו בעבודת קטבים וכושרו הגופני המוגבל, עד שמפקד המשלחת, אניאס מקינטוש, שלח אותו חזרה לבסיס. במשך חורף 1915 עבד בבסיס כף אוונס, בעיקר בחדר החושך, שם גם ניהל לפעמים טקסים דתיים. נסיבות המשלחת, לאחר צימצום קבוצת החוף עקב אובדן הספינה אורורה במאי 1915, חייבו את צירופו של ספנסר-סמית למסע העיקרי להנחת מצבורים אל קרחון בירדמור בעונות הקיץ של 1915 ו-1916, בלי להתחשב במגבלותיו הגופניות. ייתכן, שלו נשארה ה"אורורה" במעגן, היו חברים אחרים מצוות הספינה מתגברים את קבוצת החוף והתביעות הגופניות מספנסר-סמית היו פוחתות. הוא לא ניסה להשתמט ועבד ככל שנדרש. מכל מקום, מותש מן העבודה הראשונית של גרירת מטעני אספקה אל מצבור הבסיס בשונית מינה במהלך ארבעת החודשים שבין ספטמבר לדצמבר 1915, לא עמדו לו כוחותיו במאמץ הפיזי שנדרש במסע העיקרי דרומה להנחת מצבורים, והוא התמוטט לפני שהגיע לבירדמור. מכאן ואילך היה הכרח לשאת אותו על גבי המזחלת, חסר-ישע ותלוי בארנסט ויילד לצרכיו הבסיסיים ביותר. הקבוצה השלימה את משימת הנחת-המצבורים וחזרה צפונה, תוך מאבק בתנאי מזג-אוויר מחריפים, כאשר כל חבריה הולכים ונחלשים בהשפעת הצפדינה שתקפה אותם והציבה קשיים חמורים בדרך התקדמותם. ספנסר-סמית, שלא התלונן אבל היה נתון מדי פעם להזיות קדחת בהמשך הדרך, מת על חומת הקרח ב-9 במרץ 1916, בגיל 32, יומיים לפני שהקבוצה הגיעה לבסוף למקלט הבטוח של האט פוינט. הוא נקבר על הקרח. ארנולד ספנסר-סמית לא היה נשוי. הוא הקדיש רשומת יומן אחרונה, ב-7 במרץ 1916, לאביו, אמו, אחיו ואחיותיו. זכרו מונצח בכף ספנסר-סמית' על האי וייט ב-78°00′S 167°27′E﻿ / ﻿78.000°S 167.450°E﻿ / -78.000; 167.450 מדיה וקבצים בנושא ארנולד ספנסר-סמית' בוויקישיתוף ארנולד ספנסר-סמית', באתר "Find a Grave" (באנגלית) Tyler-Lewis, "The Lost Men"' Bloomsbury, 2006, p. 77 http://www.heritage.antarctica.org/AHT/CrewRossSeaParty ארגון מורשת אנטארקטיקה, קבוצת ים רוס טיילר-לואיס, עמ' 40 טיילר-סמית, עמ' 140 טיילר-סמית, עמ' 191-180
סיס קיני המאכל

סיס קיני המאכל המכונה גם סלנגנה (שם מדעי: Aerodramus) הוא סוג של עופות ממשפחת הסיסיים שבסדרת הסיסאים החיים בדרום-מזרח אסיה, באוקיאניה ובאוסטרליה. הם שייכים לשבט סיסונים (Collocaliini) בו 4 סוגים. בעבר כל מיני הסוג נכללו בסוג סיס פפואה. סיסים אלו הם העופות היחידים למעט הגואשרו היודעים להשתמש באקולוקציה (איכון הד). הם מפיקים קולות נקישה במקוריהם, וההד המוחזר מסייע להם להתמצא ולנוע בתוך מערות חשוכות. הסיסים מתקבצים במערות בלהקות גדולות ובונים את קיניהם כמעט אך ורק מהרוק שלהם. במספר מדינות באסיה מייצרים מרק ייחודי מקינים אלה. עקב הביקוש למרק זה, הנחשב למעדן, התפתח מקצוע של איסוף קנים, המתבצע על ידי מטפסים שהתמחו בתחום זה. הם סורקים את מושבות הסיסים במערות ואוספים קני-רוק ריקים. איסוף יתר עלול להשפיע לרעה על מושבות הסיסים, לכן יש פיקוח וביקורת על עבודתם של אספני הקנים. הסלנגנות הם עופות קטנים באורך 9-16 ס"מ ובעלי נוצות שחורות ואפורות. כמו מרבית הסיסים הם כמעט ולא נוחתים על הקרקע ומשיגים את כל מזונם באוויר וכן ישנים ומזדווגים באוויר[דרוש מקור]. מדיה וקבצים בנושא סיס קיני המאכל בוויקישיתוף סיס קיני המאכל, באתר ITIS (באנגלית) סיס קיני המאכל, באתר NCBI (באנגלית) סיס קיני המאכל, באתר GBIF (באנגלית)
בני קדם

בְּנֵי-קֶדֶם הוא שמו של עם נוודים המוזכר במקרא, אשר זהותו המדויקת אינה ידועה. בני קדם נדדו מזרחית לארץ ישראל, מחלקו הצפוני של המדבר הערבי, דרך המדבר הסורי באכה נהר פרת, ומכאן מקור שמם. במקרא הם מוזכרים לרוב בהקשר של עימותים עם אוכלוסיית הקבע של ספר במדבר. חוקרים נחלקו בדעותיהם בדבר זיהוים המדויק, בעוד שחלקם מציעים לזהות את בני קדם עם הארמים והשבטים הערביים של חצי האי ערב (דוגמת קדר והנבטים), אחרים טוענים כי לא מדובר בעם מסוים כלל, אלא בסך הכל בכינוי לקבוצה של שבטים שתחום מושבם העיקרי היה מזרחית לארץ ישראל. ארץ בני קדם מוזכרת בספר בראשית כמקום אליו שילח אברהם את בני פילגשיו: וְלִבְנֵי הַפִּילַגְשִׁים אֲשֶׁר לְאַבְרָהָם, נָתַן אַבְרָהָם מַתָּנֹת; וַיְשַׁלְּחֵם מֵעַל יִצְחָק בְּנוֹ, בְּעוֹדֶנּוּ חַי, קֵדְמָה, אֶל-אֶרֶץ קֶדֶם. — ספר בראשית, פרק כ"ה, פסוק ו' כאשר ברח יעקב מפני עשו אחיו, שרצה להורגו על שבערמה התברך מפי יצחק אביו בהתחזות לאחיו, הוא שם פניו אל 'ארץ בני קדם', באזכור זה ברור שהמדובר הוא על ארץ ארם נהריים: וַיִּשָּׂא יַעֲקֹב רַגְלָיו וַיֵּלֶךְ אַרְצָה בְנֵי קֶדֶם. — ספר בראשית, פרק כ"ט, פסוק א' בסיפור מלחמת גדעון מוזכרים מדיין, עמלק ובני קדם כמי שפלשו למרכז ארץ ישראל בהמוניהם, השחיתו את היבול ובזזו את מקורות המחייה של בני ישראל: וְהָיָה, אִם-זָרַע יִשְׂרָאֵל וְעָלָה מִדְיָן וַעֲמָלֵק וּבְנֵי-קֶדֶם, וְעָלוּ עָלָיו. — ספר שופטים, פרק ו', פסוק ג'ן בספר מלכים מוזכרים בני קדם בשל חוכמתם: וַתֵּרֶב חָכְמַת שְׁלֹמֹה, מֵחָכְמַת כָּל-בְּנֵי-קֶדֶם, וּמִכֹּל, חָכְמַת מִצְרָיִם. — ספר מלכים א', פרק ה', פסוק י' בספר ישעיהו מוזכרים בני קדם כחלק מנבואת הנחמה של הנביא ליהודה ולישראל כמי שיקבלו עונש יחד עם עמים נוספים, דוגמת פלשתים, אדום, מואב ועמון: וְסָרָה קִנְאַת אֶפְרַיִם, וְצֹרְרֵי יְהוּדָה יִכָּרֵתוּ: אֶפְרַיִם לֹא-יְקַנֵּא אֶת-יְהוּדָה, וִיהוּדָה לֹא-יָצֹר אֶת-אֶפְרָיִם. וְעָפוּ בְכָתֵף פְּלִשְׁתִּים יָמָּה, יַחְדָּו יָבֹזּוּ אֶת-בְּנֵי-קֶדֶם... — ספר ישעיהו, פרק י"א, פסוקים י"ג–י"ד בספר ירמיהו מוזכרים בני קדם בסמיכות לשבט קדר כחלק מנבואות הזעם אשר תבואנה מצד נבוכדנצר מלך בבל: לְקֵדָר וּלְמַמְלְכוֹת חָצוֹר, אֲשֶׁר הִכָּה נבוכדראצור (נְבוּכַדְרֶאצַּר) מֶלֶךְ-בָּבֶל. כֹּה, אָמַר ה': קוּמוּ עֲלוּ אֶל-קֵדָר, וְשָׁדְדוּ אֶת-בְּנֵי-קֶדֶם. — ספר ירמיהו, פרק מ"ט, פסוק כ"ח בספר יחזקאל מוזכרים בני קדם כחלק מנבואות הזעם אשר תבואנה על עמון: בֶּן-אָדָם, שִׂים פָּנֶיךָ אֶל-בְּנֵי עַמּוֹן; וְהִנָּבֵא, עֲלֵיהֶם. וְאָמַרְתָּ לִבְנֵי עַמּוֹן, שִׁמְעוּ דְּבַר-אֲדֹנָי יֱֹיִ: כֹּה-אָמַר אֲדֹנָי יֱֹיִ יַעַן אָמְרֵךְ הֶאָח אֶל-מִקְדָּשִׁי כִי-נִחָל, וְאֶל-אַדְמַת יִשְׂרָאֵל כִּי נָשַׁמָּה, וְאֶל-בֵּית יְהוּדָה, כִּי הָלְכוּ בַּגּוֹלָה. לָכֵן הִנְנִי נֹתְנָךְ לִבְנֵי-קֶדֶם לְמוֹרָשָׁה, וְיִשְּׁבוּ טִירוֹתֵיהֶם בָּךְ, וְנָתְנוּ בָךְ, מִשְׁכְּנֵיהֶם; הֵמָּה יֹאכְלוּ פִרְיֵךְ, וְהֵמָּה יִשְׁתּוּ חֲלָבֵךְ. — ספר יחזקאל, פרק כ"ה, פסוקים ב'–ד' "קדם, בני קדם", באתר לקסיקון המקרא Nabateans - Jewish Encyclopedia.
ויטוריה (כדורגל)

אספורטה קלאב ויטוריה (בפורטוגזית: Esporte Clube Vitória) הידוע בכינויו פשוט ויטוריה, הוא מועדון כדורגל מקצועני ברזילאי, שבסיסו בעיר סלבדור ממדינת באהיה שבברזיל. המועדון נוסד ב -13 במאי 1899. מדיה וקבצים בנושא ויטוריה בוויקישיתוף אתר האינטרנט הרשמי של ויטוריה ויטוריה, ברשת החברתית פייסבוק ויטוריה, ברשת החברתית אקס (טוויטר) ויטוריה, ברשת החברתית אינסטגרם ויטוריה, ברשת החברתית טיקטוק ויטוריה, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu ערך זה הוא קצרמר בנושא כדורגל ברזילאי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
גרזנוניים

גרזנוניים (שם מדעי: Pempheridae) היא משפחת דגים מסדרת הדקראים המצויה בימים רדודים והם דגים פעילי לילה החיים בלהקות. הם קרובי משפחה של המשפחות אפוגוניים (Apogonidae) וחכליליים (Priacanthidae), איתם הם יוצאים מהמערות לסעוד. אורכם של הגרזנונים נע בין 7.5 ל-30 ס"מ והם בעלי קשקשים שקופים, ראשים ועיניים גדולות וכהות וזנבות קצרים היוצרים צורה של גרזן. דגים אלו חיים בסביבות של מערות רדודות ושוניות באזורים טרופיים, במערב האוקיינוס האטלנטי ובאזור האינדו פסיפי. הם שוכנים בסלעים והמערות ביום ויוצאים בלילה להיזון מזואופלנקטון קטנים ביחד עם דגים נוספים. משפחה גרזנוניים (Pempheridae) סוג Parapriacanthus - בו 11 מינים סוג Pempheris - בו מעל 70 מינים מדיה וקבצים בנושא גרזנוניים בוויקישיתוף גרזנוניים, באתר ITIS (באנגלית) גרזנוניים, באתר NCBI (באנגלית) גרזנוניים, באתר Animal Diversity Web (באנגלית) גרזנוניים, באתר האנציקלופדיה של החיים (באנגלית) גרזנוניים, באתר GBIF (באנגלית) גרזנוניים, באתר אנציקלופדיה בריטניקה (באנגלית) ניו יורק טיימס, איך הדג הזה מאיר בחשיכה?, באתר הארץ, 19 בינואר 2020
חכליליים

חכליליים או גדולי עיניים (שם מדעי: Priacanthidae) היא משפחת דגים מסדרת הדקראים המצויה בימים טרופיים שונים והם דגים פעילי לילה. אלו דגים בעלי קשקשים דוקרניים על גבם וצבעם אדום בוהק והם בעלי עיניים מגודלות ואדומות שנתנו להם את שמם. דגים אלה חיים ביום בין סלעים, אלמוגים ומערות ויוצאים בלילות בלהקות גדולות להיזון מזואופלנקטון יחד עם דגים ממשפחת הגרזנוניים. רוב הדגים מגיעים לאורך 30-50 ס"מ. רובם אדומים לגמרי אך חלקם צבועים מעט באפור, לבן ואף שחור. הם יכולים לצלול לעומק רב ולעלות למעלה בלילות. רובם חיים באזור האינדו-פסיפי אך כמה מינים חיים באוקיינוס האטלנטי. כמה מינים משמשים לדגי מאכל. משפחה חכליליים (Priacanthidae) סוג ומין יחיד Cookeolus japonicus סוג ומין יחיד Heteropriacanthus cruentatus סוג חכליל (Priacanthus) מין Priacanthus alalaua מין Priacanthus arenatus מין חַכְלִיל בְּלוֹךְ (Priacanthus blochii) מין Priacanthus fitchi מין חַכְלִיל דִּמְדּוּמִים (Priacanthus hamrur) מין Priacanthus macracanthus מין Priacanthus meeki מין Priacanthus nasca מין Priacanthus prolixus מין חַכְלִיל הַמַּעֲמַקִּים (Priacanthus sagittarius) מין Priacanthus tayenus מין Priacanthus zaiserae סוג Pristigenys מין Pristigenys alta מין Pristigenys meyeri מין Pristigenys niphonia מין Pristigenys serrula מדיה וקבצים בנושא חכליליים בוויקישיתוף חכליליים, באתר אנציקלופדיה בריטניקה (באנגלית) חכליליים, באתר ITIS (באנגלית) חכליליים, באתר NCBI (באנגלית) חכליליים, באתר Animal Diversity Web (באנגלית) חכליליים, באתר האנציקלופדיה של החיים (באנגלית) חכליליים, באתר GBIF (באנגלית)
אנה, נסיכת בוהמיה והונגריה

אנה, נסיכת בוהמיה והונגריה (בהונגרית: Jagelló Anna magyar királyné; ‏22 ביולי 1503- 27 בינואר 1547), הייתה בתו של אולסלו השני, מלך בוהמיה והונגריה, ואשתו של פרדיננד הראשון, קיסר האימפריה הרומית הקדושה. אנה נולדה ב-22 ביולי 1503 בבודה, לאולסלו השני, מלך בוהמיה והונגריה ואן דה פואה, בתם של גאסטון דה פואה, רוזן קנדאל וקתרין דה פואה, רוזנת קנדאל. בשנת 1516 מת אביה אולסלו השני, מלך בוהמיה והונגריה, ואנה ואחיה לאיוש השני, מלך בוהמיה והונגריה נותרו תחת חסותו של מקסימיליאן הראשון, קיסר האימפריה הרומית הקדושה. ב-26 במאי 1521 התחתנה אנה עם פרדיננד, ארכידוכס אוסטריה, שניהל את אדמות בית הבסבורג באוסטריה, ונקבע שבמקרה ואחיה ימות ללא יורשים יירש פרדיננד את נחלותיו. בשנת 1526 הביס סולימאן המפואר, סולטאן האימפריה העות'מאנית את אחיה לאיוש השני, מלך בוהמיה והונגריה בקרב מוהאץ', ובעקבות כך נבחר בעלה פרדיננד למלך בוהמיה באותה שנה, בעוד שמלכות הונגריה הפכה לנושא למחלוקת בין בית הבסבורג לבין בית זאפויה, שבראשו עמד יאנוש זאפויה נסיך טרנסילבניה. כל אחד מהיריבים זכה לתמיכה של אחדים מהאצילים ההונגרים, ובנוסף נהנה פרדיננד מתמיכתו של אחיו הקיסר. בשנת 1529, הצליחו כוחותיו של פרדיננד להדוף את התקפתו של סולימאן המפואר על בירתו שבווינה, אף כי פרדיננד עצמו נמלט לפני כן לבוהמיה. בסופו של דבר, חתם פרדיננד ב-1533 על הסכם שלום עם האימפריה העות'מאנית, במהלכו חולקה הונגריה בין בית הבסבורג במערב ובית זאפויה במזרח. במרוצת השנים, בעקבות פעולותיו של פרדיננד, עברו בוהמיה וגם הונגריה המערבית והצפונית בשם "ממלכת הונגריה" לרשות בית הבסבורג. הסכם נאגיווארד-גרוסוורדיין (אוראדיה של היום), שנחתם בשנת 1537, קבע כי פרדיננד יהיה יורשו של יאנוש זאפויה, אך יישום ההסכם היה מעבר לכוחו של פרדיננד במהלך חייו. ב-27 בינואר 1547 מתה אנה בפראג, ובשנת 1556 הוכתר בעלה פרדיננד לקיסר האימפריה הרומית הקדושה. ב-26 במאי 1521 התחתנה אנה עם פרדיננד הראשון, קיסר האימפריה הרומית הקדושה, ממנה היו לו 15 ילדים: אליזבת (1526–1545), התחתנה עם זיגמונט השני אוגוסט, מלך פולין מקסימיליאן (1527–1576) אנה (1528–1590), התחתנה עם אלברכט החמישי, דוכס בוואריה פרדיננד (1529–1595) מריה (1531–1581), התחתנה עם וילהלם, דוכס יוליך-קלווה-ברג מגדלנה (1532–1590) קתרינה (1533–1572), התחתנה עם זיגמונט השני אוגוסט, מלך פולין אלאונורה (1534–1594), (יש להבדיל בינה לבין אלאונורה מאוסטריה אחותו של קרל החמישי), התחתנה עם גוליילמו גונזאגה, דוכס מנטובה מרגרטה (1536–1567) יוהאן (1538–1539) ברברה (1539–1572), התחתנה עם אלפונסו השני ד'אסטה, דוכס פרארה קרל (1540–1590) אורסולה (1541–1543) הלנה (1543–1574) יוהאנה (1547–1578), אשתו של פרנצ'סקו הראשון דה מדיצ'י, הדוכס הגדול של טוסקנה מדיה וקבצים בנושא אנה, נסיכת בוהמיה והונגריה בוויקישיתוף אנה, נסיכת בוהמיה והונגריה, באתר "Find a Grave" (באנגלית)
אשף מסטיף קמוט-שפה

אשף מסטיף קמוט-שפה (שם מדעי: Chaerephon plicatus), הוא מין של עטלף ממשפחת האשפיים המצוי במערות ברחבי דרום-מזרח אסיה. אורכו של העטלף 30–40 מ"מ, מוטת כנפיו 65–75 מ"מ ומשקלו 17–31 גרם בממוצע. הוא בעל פרווה אפורה עם פנים כהות ושפתיים גדולות ומעט מקומטות. העטלפים הם ציידי חרקים מומחים הפעילים בשעות הלילה ואוספים את טרפם בעזרת איכון הד שהם פולטים משפתיהם וקולטים באוזניהם, מה שמכוון אותם לטרפם. העטלפים עפים יחדיו בלהקות עצומות ומקננים במערות ברחבי דרום-מזרח אסיה, מייצרים כמויות של גואנו על רצפת המערה. כמה מיליונים עפים החוצה כל פעם ומסתחררים באוויר בתיאום. התעופה המסחררת מגינה עליהם מטורפים כמו כמה מיני עיט אך דורסים מתמחים כמו נץ העטלפים אורבים להם דווקא בעת היציאה וחוטפים עטלפים במהירות. הם מצויים במדינות הבאות: בנגלדש, בהוטן, קמבודיה, סין העממית, איי קוקוס, הודו, אינדונזיה, לאוס, מלזיה, מיאנמר, הפיליפינים, סרי לנקה, תאילנד ווייטנאם. מדיה וקבצים בנושא אשף מסטיף קמוט-שפה בוויקישיתוף אשף מסטיף קמוט-שפה, באתר ITIS (באנגלית) אשף מסטיף קמוט-שפה, באתר NCBI (באנגלית) אשף מסטיף קמוט-שפה, באתר האנציקלופדיה של החיים (באנגלית) אשף מסטיף קמוט-שפה, באתר GBIF (באנגלית) אשף מסטיף קמוט-שפה באתר הרשימה האדומה של IUCN
אנה, ארכידוכסית אוסטריה

אנה, ארכידוכסית אוסטריה (7 ביולי 1528 – 16 באוקטובר 1590) הייתה בתו של פרדיננד הראשון, קיסר האימפריה הרומית הקדושה ואשתו של אלברכט החמישי, דוכס בוואריה. אנה נולדה ב-7 ביולי 1528 בפראג, לפרדיננד הראשון, מלך בוהמיה והונגריה, ולאנה, נסיכת בוהמיה והונגריה בתו של אולסלו השני, מלך בוהמיה והונגריה ואן דה פואה. בצעירותה התארסה אנה עם תאודור מבוואריה, בנו של וילהלם הרביעי, דוכס בוואריה, ולאחריו עם שארל השני, דוכס אורליאן, בנו של פרנסואה הראשון, מלך צרפת, אולם שניהם מתו צעירים. לבסוף, ב-4 ביולי 1546 התחתנה עם אלברכט מבוואריה, כחלק מברית שכרת דודה קרל החמישי, קיסר האימפריה הרומית הקדושה לפני שיצא למלחמה השמלקלדית. נישואי השניים היו מאושרים, ונולדו להם 7 ילדים. בשנת 1550 מת חמיה וילהלם הרביעי, דוכס בוואריה, ובעלה עלה לשלטון במקומו כאלברכט החמישי, דוכס בוואריה. אלברכט ואנה היו קתולים אדוקים, ועמדו בראש הרפורמציה הנגדית. בנוסף הם הקימו בדוכסות כמה מוזיאונים, וייסדו את ספריית המדינה הבווארית. בשנת 1579 מת בעלה אלברכט, ובנה וילהלם החמישי, דוכס בוואריה עלה לשלטון במקומו, וב-16 באוקטובר 1590 מתה אנה במינכן. ב-4 ביולי 1546 התחתנה אנה עם אלברכט החמישי, דוכס בוואריה, ממנו היו לה 7 ילדים: קרל (1547) וילהלם החמישי, דוכס בוואריה (1548–1626) פרדיננד מבוואריה (1550–1608) מריה אנה מבוואריה (1551–1608) מקסימיליאנה מריה (1552–1614) פרידריך (1553–1554) ארנסט מבוואריה (1554–1612) מדיה וקבצים בנושא אנה, ארכידוכסית אוסטריה בוויקישיתוף
גלעד שמחוני

גלעד שמחוני (נולד ב-28 בספטמבר 1967) הוא כדורסלן עבר ישראלי. גובהו 1.85 מטר, שיחק בעמדת הרכז. גלעד שמחוני הוא בן למשפחה מראשונות קיבוץ גינוסר, גדל בקיבוץ גניגר. אביו הוא אורי שמחוני שהיה אלוף בצה"ל. שמחוני הצטרף בילדותו לקבוצת הכדורסל של הקיבוץ, ובנעוריו הצטרף לקבוצת הכדורסל של הפועל גבת. בעונת 1986/1987 שיחק בקבוצה הבוגרת של גבת בליגה הלאומית. בכל שנותיו בקבוצה גבת ירדה ליגה ועלתה בעונה שאחרי. ב-1991 יצא לשחק במכללת ג'ורג' וושינגטון. ב-1993 הצטרף להפועל תל אביב, ועונה אחר כך חתם במכבי ירושלים, העולה החדשה לליגה הלאומית. בנוסף, שיחק עונה אחת בכל אחת מן הקבוצות הבאות: מכבי ראשון לציון, מכבי גבעת שמואל, בני הרצליה, ומכבי קריית מוצקין. בתום עונת 1997/98 פרש ממשחק. בשנת 2007, הצטרף כשחקן לקבוצת הכדורסל הפועל אוסישקין שנוסדה על ידי אוהדי הפועל תל אביב. הוא קיבל את תפקיד קפטן הקבוצה ששיחקה בליגה ב' במחוז דן. הקבוצה זכתה בגביע האיגוד לאחר שניצחה את הפועל גן שמואל, ושמחוני הקפטן הניף את הגביע בתום המשחק. בנוסף, הקבוצה העפילה בתום עונה זו לליגה א'. בעונת 2008/09 שוב זכתה הפועל אוסישקין בגביע האיגוד, ובתום העונה העפילה לליגה הארצית. בעונת 2009/10 שמחוני מיעט לשחק. הקבוצה זכתה בגביע האיגוד בפעם השלישית ברציפות, ובתום העונה העפילה לליגה הלאומית, הליגה השנייה בכדורסל. בשנת 2010 התמודד שמחוני לתפקיד חבר הוועד המנהל של עמותת הפועל אוסישקין, ונבחר לתפקיד. הוא היה חלק מסגל הקבוצה בלאומית, וקיבל דקות משחק מעטות. בתום עונת 2010/11 סיים את משחקו בקבוצה. בעונה שלאחר מכן הצטרף לקבוצת הפועל תל אביב עודפים, קבוצת שהורכבה מוותיקי הפועל תל אביב ושיחקה בליגה ב'. הקבוצה הבטיחה בתום העונה את עלייתה לליגה א', ושמחוני ששימש בה כקפטן הקבוצה זכה איתה בגביע האיגוד לאחר ניצחון על הפועל חיפה. שמחוני היה בעבר יו"ר ארגון השחקנים, ארגון המייצג שחקני כדורסל בעניינים הנוגעים לתנאי העסקתם. בשנת 2006 יצא הספר "לויתן לבן", בעריכת גלעד שמחוני, המקבץ אוסף של אמירות והגיגים שהוקלטו בשיחות של שמחוני עם אביו אורי שמחוני, על נושאים אישיים ולאומיים. בשנת 2016 יצא לאור ספר שכתב שמחוני לזכר חברו שחקן הכדורסל אורי שלף. גלעד שמחוני‏, אל תהרגו את הקומץ, באתר וואלה, 27 בדצמבר 2007 אורי שלף‏, חוזרים לקיבוץ, שוב, באתר וואלה, 27 בנובמבר 2009 אורי סביר, רמת השרון משלימה את מצבת הזרים, באתר ספסל, 5 בספטמבר 2005 תומר רונא, גלעד שמחוני מסכם קריירה שהתחילה בקיבוץ, באתר mynet קיבוץ, 3 במרץ 2011 יופ ציוני, ‏"אנחנו פה, הם באיזה מקום, אמרו לי מדריד", באתר ONE‏, 1 במאי 2008 הפועל אוסישקין זכתה בגביע האיגוד, באתר ספסל, 1 במאי 2009 יצחק ויסהוף, הפועל אוסישקין זכתה בגביע האיגוד, באתר nrg, באתר nrg, אפריל 2010 אור שקדי‏, הפועל אוסישקין הולכת לבחירות, באתר וואלה, 1 ביוני 2010 הפועל תל אביב עודפים מחזיקת גביע האיגוד לליגות ב' , באתר one, מאי 2012 מי אנחנו, באתר ארגון השחקנים ביום השנה למותו של אורי שלף הוציא גלעד שמחוני ספר לזכרו, באתר mynet, אפריל 2016